สวัสดีค่ะ ขอสอบถามนะคะ อายุ 27 ปี เพศหญิง นน 70 ส่วนสูง 164 โรคประจำตัว: แพ้พวกแมลง นม ปกติทำ Fasting แบบ อด 16 กิน 8 ชั่วโมงมาประมาณ 6 เดือน เช้านี้วัดระดับน้ำตาลในเลือดก่อนทานอาหารได้ที่ 55 เลยอยากสอบถามว่า 1) น้ำตาลต่ำเกินไปไหมคะ (ไม่มีอาการหน้ามืด วิงเวียน) 2) ถ้าอยากวัดให้ได้ผลที่ถูกต้อง ควรเปลี่ยนไปวัดหลังทานอาหาร 8-12 ชม เหมือนเวลาไปตรวจร่างกายมั้ยคะ จะได้ค่าที่ถูกต้องขึ้นไหม *ไม่ได้วัดค่าน้ำตาลมา 2 ปีแล้วค่ะ ล่าสุดที่เคยวัด ค่าอยู่ที่ประมาณ 7x (ตอนนี้ทานปกติ ไม่ได้ Fasting นะคะ วัดหลังทานอาหาร 8-12 ชม ค่ะ) ขอบมากค่า
สวัสดีค่ะ น้ำตาลในเลือดปกติก่อนอาหารควรจะอยู่ที่ช่วงประมาณ 70-100 มิลลิกรัมต่อเดซิลิตร ดังนั้นจากตัวเลขที่กล่าวมา น่าจะถือว่าต่ำเกินไป น้ำตาลก่อนอาหารปกติเจาะก่อนรับประทานอาหารครึ่งชั่วโมง หรือถ้าจะเจาะน้ำตาลอดอาหาร ก็ให้อดอาหารตั้งแต่เที่ยงคืนคืนก่อนวันเจาะ และเจาะในช่วงเช้าประมาณ 8 น ได้ค่ะแนะนำการรับประทานอาหารให้เป็นเวลา 3 มื้อ ห่างกันประมาณมื้อละ 4-5 ชั่วโมงอาจจะดีกว่า เพราะจากน้ำตาลที่ต่ำไป แสดงว่ามีการอดอาหารนานเกินไป ซึ่งอาจกระตุ้นให้ร่างกายมีการเผาผลาญต่างๆที่ผิดปกติไปจากที่ควรจะเป็นได้